
“Dengan menyebut nama Allah Yang Maha Pemurah lagi 
Maha Penyayang. 

Ya Allah, Wahai Yang Maha Tinggi, wahai Yang Maha Agung, 
wahai Yang Maha Penyantun, wahai Yang Maha Mengetahui. 
Engkaulah Tuhanku, Ilmu-Mu cukup bagiku. Engkau sebaik-baik 
Tuhanku. Sebaik-baik pencukupan adalah pencukupanku. 
Engkau menolong orang yang Engkau kehendaki, dan 
Engkaulah Yang Maha Mulia lagi Maha Penyayang. 

Kami memohon kepada-Mu penjagaan terhadap segala 
gerak, diam, kata-kata, kehendak, serta lintasan hati daripada 
sangkaan, keraguan dan khayalan yang menutup hati 
daripada dikurniakan perkara-perkara ghaib. 

“Sesungguhnya Allah benar-benar menguji orang-orang 
mukmin dan digoncangkan (hatinya) dengan goncangan 
yang keras. 


Dan (ingatlah) ketika orang-orang munafik dan orang-orang 
yang berpenyakit dalam hatinya berkata: "Allah dan Rasul-Nya 
tidak menjanjikan kepada kami melainkan tipu daya." (QS al- 
Ahzab : 11-12). 

“Maka teguhkan dan kuatkanlah kami, tolonglah kami, dan 
tundukkanlah lautan ini kepada kami, sebagaimana Engkau 
telah menundukkan lautan kepada Nabi Musa a.s: Engkau 
tundukkan api kepada Nabi Ibrahim a.s: Engkau tundukkan 
gunung dan besi kepada Nabi Dawud a.s: dan Engkau 
tundukkan angin, syaitan dan jin kepada Nabi Sulaiman a.s. 

Tundukkanlah kepada kami setiap laut milik-Mu di bumi dan di 
langit, setiap kerajaan dan kekuasaan, dan (tundukkan kepada 
kami) lautan dunia dan akhirat. Serta tundukkan kepada kami 
segala sesuatu, wahai Tuhan yang di tangan-Nya kekuasaan 
segala sesuatu. 

Kaaf haa yaa a'iin shaad (3x). (AS Maryam: 1) 


Bantulah kami, kerana Engkau sebaik-baik penolong. Bukakan 
kepada kami (rahmat-Mu), kerana Engkau sebaik-baik 
Pembuka. Ampunilah kami, kerana Engkau sebaik-baik 
Pengampun dosa." 

“Sayangilah kami, kerana Engkau sebaik-baik penyayang. 
Kurniakanlah kami rezeki, kerana Engkau sebaik-baik Pemberi 
rezeki. Tunjukilah kami dan selamatkanlah kami daripada kaum 
yang zalim. 

Anugerahkan kepada kami angin yang baik, sebagaimana 
yang ada dalam ilmu-Mu. Sebarkanlah atas kami khazanah- 
khazanah rahmat-Mu. 

Angkatlah kami dengan kedudukan yang mula berserta 
keselamatan dan kesejahteraan dalam urusan agama, dunia 
dan akhirat. Kerana Engkau Maha Kuasa atas segala sesuatu. 

Ya Allah! Mudahkanlah kepada kami semua urusan kami 
dengan perasaan lega/tenang didalam hati dan badan kami, 
serta keselamatan dan kesehatan/ kesejahteraan didalam 
agama dan dunia kami. 


Pi si 


IST a LE model SEA o AS Cas d LG Tas 


KANG GEN OLS Ka Je AAA 
Jagalah kami sepanjang perjalanan kami, serta sebagai 


pengganti/penjaga untuk keluarga kami. Binasakanlah wajah- 
wajah musuh kami dan bekukan mereka di tempat mereka 


berada, sehingga mereka tidak mampu berjalan dan datang 
ke tempat kami.” 

“Dan jikalau Kami kehendaki pastilah Kami hapuskan 
penglihatan mata mereka; lalu mereka berlumba-lumba 
(mencari) jalan. Tapi bagaimana mereka dapat melihat? Dan 
jikalau Kami kehendaki pastilah Kami ubah bentuk mereka di 
tempat mereka berada; maka tiadalah mereka maju dan tiada 
mereka dapat kembali.” (QS Yasin : 66-67). 

“Yaasiin. Demi Al Qur'an yang penuh hikmah, sesungguhnya 
engkau salah seorang daripada rasul-rasul, (yang berada) di 
atas jalan yang lurus, (sebagai wahyu) yang diturunkan oleh 
Yang Maha Perkasa lagi Maha Penyayang. agar engkau 
memberi peringatan kepada kaum yang bapa-bapa mereka 
belum pernah diberi peringatan, kerana itu mereka lalai. 
Sesungguhnya telah pasti berlaku ketentuan Allah ternadap 
kebanyakan mereka, kerana mereka tidak beriman. 
Sesungguhnya Kami telah memasang belenggu di leher 
mereka, lalu tangan mereka (diangkat) ke dagu, maka kerana 

itu mereka terbelenggu. Dan Kami adakan di hadapan mereka 
penghadang dan di belakang mereka penghadang (pula), 
dan Kami tutup (mata) mereka sehingga mereka tidak dapat 
melihat.” (QS Yaasiin : 1-9). 

Hinalah wajah-wajah mereka. “Dan tunduklah semua muka 
(dengan berendah diri) kepada Tuhan Yang Hidup Kekal lagi 
senantiasa mengurus (makhluk-Nya). Dan sesungguhnya telah 
rugilah orang yang melakukan kezaliman.” (QS Thaha : 111). 

“Dia membiarkan dua lautan mengalir yang keduanya 
kemudian bertemu, antara keduanya ada batas yang tidak 
dilampaui oleh masing-masing.” (QS ar-Rahman : 19-20). 

“Haa miim, Haa miim, Haa miim, Haa miim, Haa miim, Haa miim, 
Haa mim, urusan itu sudah diluaskan dan telah tiba 
pertolongan/kemenangan kepada kami, sehingga mereka 
tidak mendapatkan pertolongan." 

“Haa miim. Diturunkan Kitab ini (Al Qur'an) daripada Allah Yang 
Maha Perkasa lagi Maha Mengetahui, Yang Mengampuni dosa 
dan Menerima taubat lagi amat keras hukuman-Nya: Yang 
mempunyai kurniaan. Tiada Tuhan (yang berhak disembah) 
selain Dia. Hanya kepada-Nyalah kembali (semua makhluk)." 
(AS al-Mukmin : 1-3). 

““Bismillah' pintu kami, 'Tabaaraka' pagar kami, ‘Yaasiin’ atap 
kami, 'Kaaf haa yaa 'aiin shaad' pelindung kami, dan 'Haa miim 
‘aiin siin qaaf' pemelihara kami.” 


“Maka Allah akan memelihara kamu daripada mereka. Dan 
Dialah Yang Maha Mendengar lagi Maha Mengetahui.” (QS al- 
Baqarah : 137). 

“Tirai ‘arasy dilabuhkan kepada kami dan Pengawasan Allah 
memandang kami, dengan kekuatan Allah mereka tidak 
mampu menguasai kami.” 

“Padahal Alah mengepung mereka daripada belakang 
mereka. Bahkan yang didustakan mereka itu ialah Al-Qur'an 


yang mulia, yang (tersimpan) dalam Lauh Mahfuzh." (QS al-Buruj 
: 20-22) 

“Maka Allah adalah sebaik-baik Penjaga dan Dia adalah Maha 
Penyayang di antara yang paling penyayang.” (QS Yusuf : 64). 

“Sesungguhnya pelindungku adalah Allah yang telah 
menurunkan Al-Kitab (Al-@uran) dan Dia melindungi orang- 
orang yang soleh.” (QS al-A'raf : 196). 

“Cukuplah Allah bagiku; tidak ada Tuhan selain Dia. Hanya 
kepada-Nya aku bertawakkal dan Dia adalah Tuhan yang 
memiliki `Arasy yang agung.” (QS at-Taubah : 129). 

(3x) 2 NG | 
“Dengan menyebut nama Allah Yang dengan nama-Nya itu 
tidak ada sesuatu pun yang mampu membahayakan di bumi 


dan di langit. Dan Dia Maha Mendengar lagi Maha 
Mengetahui.” 

“Tiada daya dan tiada kekuatan melainkan dengan 
pertolongan Allah Yang Maha Tinggi lagi Maha Agung." 

“Semoga Allah melimpahkan rahmat dan salam sejahtera 
dan juga kepada #kepada junjungan kami Muhammad 


para keluarga (ali bait) dan para sahabatnya." 


